Водата е на практика навсякъде
от влагата в почвата и ледените върхове
до клетките в телата ни.
В зависимост от фактори като мястото,
индекса на мазнините,
възрастта,
и пола,
средният човек е между 55 и 60% вода.
При раждането, човешките бебета са още по-мокри.
Те са 75% вода, по което много приличат на рибите.
Но тяхното водно съдържание спада до 65% до първия им рожден ден.
Каква е ролята на водата в телата ни,
и колко трябва да пием, за да сме здрави?
H2O в телата ни служи за омекотяване и смазване на ставите,
регулиране на температурата,
и подхранване на мозъка и гръбначния стълб.
Водата не е само в кръвта ни.
Мозъкът и сърцето на възрастен човек са почти три четвърти вода.
Това е приблизително равно на количеството влага в един банан.
Белите дробове са по-сходни с ябълка - 85%
Дори на вид сухите човешки кости имат 31% вода.
Ако сме по същество направени от вода,
и заобиколени от вода,
защо тогава трябва да пием толкова много?
Защото всеки ден губим два до три литра чрез пот,
урина,
и перисталтика,
дори само чрез дишане.
Понеже тези функции са съществени за оцеляването ни,
трябва да компенсираме загубата на течности.
Поддържането на балансирано водно ниво е важно за избягване на обезводняване
или свръх хидратация,
и двете от които могат да имат пагубен ефект върху здравето като цяло.
При засичане на ниски нива на вода,
сензорните рецептори в хипоталамуса на мозъка
сигнализират за освобождаването на антидиуретичен хормон.
Когато достигне бъбреците, той създава аквапорини,
специални канали, които позволяват на кръвта да поема и задържа повече вода,
което води до концентрирана, тъмна урина.
Повишено обезводняване може да причини значително понижение на енергията,
настроението,
влажността на кожата,
дори кръвното налягане,
както и симптоми на когнитивно увреждане.
Обезводненият мозък работи по-усилено, за да постигне същото
като нормалния мозък,
дори временно се свива, поради липса на вода.
Свръх хидратирането, или хипонатриемия,
обикновено се причинява от прекомерна консумация на вода за кратко време.
Спортистите често стават жертви на свръх хидратиране,
заради усложнения в регулирането на водните нива
при екстремни физически състояния.
Докато обезводненият мозък усилва производството на антидиуретичен хормон,
свръх хидратирания мозък забавя, дори спира, отделянето му в кръвта.
Натриевите електролити в тялото се разреждат,
причинявайки подуване на клетките.
В крайни случаи,
бъбреците не могат да смогнат с произведените количества разредена урина.
Получава се водно натравяне,
което може да причини главоболие,
повръщане,
дори в редки случаи, припадъци или смърт.
Но това е в много крайни случаи.
При нормални, ежедневни ситуации,
поддържането на добре хидратиран организъм е лесно
за онези от нас, които имат щастието да имат достъп до чиста питейна вода.
Дълго време, е било общоприето, че трябва да пием по осем чаши на ден.
Тази сметка вече е настроена по-точно.
Днес, има единодушие, че количеството вода, което трябва да приемаме
зависи много от теглото ни и околната среда.
Препоръчителният дневен прием варира от между 2.5-3.7 литра за мъжете,
до около 2-2.7 литра за жените,
граници, които се повишават или снижават, ако сме здрави,
активни,
стари,
или прегряли.
Водата е най-здравословниият хидрататор,
но други напитки,
дори съдържащи кофеин като кафе или чай,
също възстановяват течностите.
А водата в храните съставлява около една пета от дневния ни прием на H2O.
Плодовете и зеленчуците, като ягоди,
краставици,
дори броколи са 90% вода,
и могат да допълнят приема на течности, доставяйки и ценни хранителни вещества и фибри.
Пиенето може също да има различни дълготрайни ползи.
Изследванията показват, че оптималната хидратация може да понижи риска от удар,
да помогне при диабет,
и потенциално да намали риска от някои видове рак.
Без значение какво, приемането на правилното количество течности има огромно значение
за това как се чувствате,
мислите,
и функционирате ежедневно.